cyanic-selkie/wikianc huggingface dataset:
Færøyenes herrelandslag i volleyball
Færøyenes herrelandslag i volleyball er det mannlige landslaget i volleyball for Færøyene. Det representerer øygruppen i internasjonale volleyballturneringer, og reguleres av Flogbóltssamband Føroya.
Lone Smidt Nielsen
Lone Smidt Nielsen (født Smidt Hansen, 1961) er en dansk fotballspiller som var proff og på landslaget, og kåret til århundrets beste.
Etter å ha spilt for Hover IF, en bydel i Vejle, gikk hun til Kolding (senere Kolding FC) i toppserien som 16-åring, og ble samtidig tidenes yngste da hun debuterte på landslaget.
I 1979 gikk hun til B 1909 i Odense og vant flere danske seriemesterpak. I 1979 var hun med å vinne det uffisielle EM i fotball for kvinner, der hun scoret på Stadio San Paolo i Napoli da de slo Italias kvinnelandslag i fotball med 2–0.
Hun ble i 1985 profesjonell i italienske AFC Sanitas Trani 80 i Serie A, og flyttet til Trani i Syd-Italia, der også danske Susanne Augustesen var. Lone ble italiensk seriemester i 1985 og 1985–86 og seriens toppscorer i 1985 med 26 mål. Kontakten til Italia ble etablert gjennom det danske sportsmerket Hummel, som fikk laget en fotballsko med navnet «Lone».
Hun spilte 57 landskamper for Danmarks kvinnelandslag i fotball og scoret 22 mål.
Lone Smidt Nielsen er mor til midtbanespilleren Karoline Smidt Nielsen (født 1994 i Odense) som også har vært på landslaget.
Jordan under VM i svømmesport 2019
Jordan deltok under VM i svømmesport 2019 i Gwangju i Sør-Korea fra 12 til 28. juli 2019.
Færøyenes kvinnelandslag i volleyball
Færøyenes kvinnelandslag i volleyball er det kvinnelige landslaget i volleyball for Færøyene. Det representerer øygruppen i internasjonale volleyballturneringer, og reguleres av Flogbóltssamband Føroya.
2B9 Vasiljok
2B9 Vasiljok («Kornblomst») er en automatisk 82 millimeters bombekaster som ble utviklet i Sovjetunionen i 1967 og utplassert på 1970-tallet. 2B9 kan skyte enkeltskudd eller automatlading med 4 granater om gangen. Den kan lades fra munningen eller ved sluttstykket og er basert på en vogn med hjul. Det regnes som bataljonssjefens lommeartilleri.
15. motoriserte infanteribrigade
15. motoriserte infanteribrigade (russisk: 15-я отдельная гвардейская мотострелковая Берлинская Краснознаменная ордена Кутузова бригада), full betegnelse (15. selvstendige Garde Berlin Røde Fane med Kutuzovs orden motoriserte infanteribrigade) hører til de fredsbevarende styrkene i Russland, men er også en del av 2. kombinerte armé og er forlagt til Rosjtsjinskij (Samara oblast)
Belgias nasjonaldag
Belgias nasjonaldag (nederlandsk: Nationale feestdag van België, fransk: Fête nationale belge, tysk: Belgischer Nationalfeiertag) er en årlig feiring den 21. juli av kong Leopold I's edsavleggelse som Belgias første konge, 21. juli 1831. Den uavhengige staten Belgia ble stiftet 6. oktober 1830.
2B14 Podnos
2B14 Podnos (russisk: 2Б14 «Поднос») er en sovjetisk 82-mm bombekaster fra de tidlige 1980-årene. Den er ennå i bruk, blant annet i lette infanteriavdelinger i Russland. Det vanlige er et batteri på 6 for hver infanteribataljon.
Alvilde Torp
Alvilde Torp (født 4. september 1863 i Hafslo, død 19. mars 1939) var en norsk fotograf som virket på Lillehammer.
De gamle platene ble overlatt til Ferry Karl Zemann, men ble ødelagt av ham.
Ojuba Linux
Ojuba Linux var en Linux-distribusjon som er basert på Fedora. Den ble utviklet i Jordan for arabiske talende og inneholdt en del islamske verktøy. Ojuba Linux ble produsert av et arabisk team under ledelse av Muayyad Al-Sa'di.
Siste versjon var versjon 35 fra 6. mars 2014
Maja Nordahl
Maja Maria Staubo Nordahl (født 9. mai 1988) er en norsk tidligere fotballspiller.
Hun debuterte i Toppserien for Liungen i 2006.
I august 2022 ble det kjent at hun la opp som fotballspiller.
Linpus Linux
Linpus Linux er en Linux-distribusjon som er basert på Fedora. Den blir utviklet av det Taiwanske firmaet Linpus Technologies Inc., med støtte for det asiatiske marked, med full Unicode-støtte for kinesiske og japanske språk. En spesiell versjon, Linpus Lite er laget for å kjøre på rimelig maskinvare som NettPC-er. Den har både en “enkel modus” for nye brukere, og en konvensjonell “PC-modus” med et Microsoft Windows-lignende grensesnitt.
Prosthetops
Prosthetops er en slekt av palpebiller som er endemisk for Sør-Afrika.
Albania under VM i svømmesport 2019
Albania deltok under VM i svømmesport 2019 i Gwangju i Sør-Korea fra 12 til 28. juli 2019.
Prosthetops
Utseende
Små palpebiller (2 – 4 mm), brystskjoldet og dekkvingene er tydelig skilt ved en innskjæring, mørke på farge. Hodet er bredt med middelsstore, rundet utstående fasettøyne som sitter langt bak på hodet. Brystskjoldet (pronotum) er trapes- til hjerteformet med tydelige groper og lengdefurer. Dekkvingene har tydelige punktrekker og dekker ikke de bakerste bakkroppsleddene. Beina er foholdsvis lange med fire-leddete føtter, det ytterste leddet er minst så langt saom de tre innerste til sammen.
Albania under VM i svømmesport 2019
Svømming
Albania stilte med fire svømmere.
Prosthetops
Levevis
Disse billene lever i temporære regnvannspytter og vannsig på platåfjell og kanten av fjellbekker.
Utbredelse
Gruppen er endemisk for Kapp-området i det sørlige Sør-Afrika.
Per Meinich
Per Meinich (født 16. juni 1931 på Nøtterøy, død 17. juli 2009) var en norsk sosialøkonom og professor ved Universitetet i Oslo.
Liv
Han ble cand. oecon. i 1955. En tid var han Ragnar Frisch' vitenskapelige assistent. Fra 1962 til 1963 oppholdt han seg med stipend ved Stanford-universitetet. Fra 1966 var han dosent. I 1969 fikk han doktorgraden for en avhandling om pengeteori og internasjonal økonomi. Han ble utnevnt til professor i 1972 og ble i stillingen til han gikk av med pensjon i 2001.
Utmerkelser
Meinich var medlem av Det Norske Videnskaps-Akademi fra 1989.
Katkispa
Katkispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
En liten (ca. 4 millimeter), avlang, rødlig skjoldbille med svarte dekkvinger. Antennene er tynne, 11-leddete, noe under halvparten så lange som kroppen. Pronotum er avrundet firkantet, betydelig smalere enn dekkvingene, som er jevnbrede, uten utvidete sidekanter, med 10 fine punktrader.
Levevis
Både larver og voksne lever på planter og eter fra dem. Ingenting er kjent om denne artens biologi.
Utbredelse
Slekten er kjent fra Venezuela.
Amaloceromorpha
Amaloceromorpha er en slekt av biller som lever av og på sopp. De hører til underfamilien dråpebiller (Scaphidiinae) i den artsrike familien kortvinger (Staphylinidae).
Utseende
Små (1,5 – 2 mm), bredt ovale, fint hårete dråpebiller, brune eller svarte.
Levevis
Disse billene er knyttet til sopp.
Utbredelse
Slekten er utbredt i Asia (Myanmar).
Junípero Serra
Junípero Serra Ferrer (Petra, Balearene, 24. november 1713, død 28. august 1784) var en spansk fransiskansk prest.
Han tok ordensnavnet Junípero etter en av de første som sluttet seg til Frans av Assisi, Guds tjener Fra Ginepro (bror Junipero) (ca 1190-1258), i beundring for hans enkelhet.
Han er særlig kjent for å la grunnlagt ni misjonsstasjoner i California under sitt misjonsarbeid blant indianerne. Disse utviklet seg til større byer, blant andre San Francisco og San Diego som den gang var en del av Alta California i provinsen Las Californias i Ny-Spania. Han innledet sitt virke i San Diego 16. juli 1769, og etablerte sitt hovedkvarter først ved Monterey, men flyttet snart noe sørover og etablerte misjonsstasjonen Mission San Carlos Borromeo de Carmelo i dagens Carmel-by-the-Sea.
Misjonsstasjonene hadde som viktigste mål å bringe den katolske tro til den amerikanske urbefolkningen i området. I tillegg skulle de bidra med å integrere de omvendte til det spanske samfunnet og sette dem i stand til å ta eierskap og ivaretakelse av deres egne områder. Som leder av fransiskanerordenen i California måtte Serra forholde seg også til de verdslige myndighetene i Mexico by og lokale militære kommandanter, i tillegg til de kirkelige myndighetene.
Serra ble saligkåret av pave Johannes Paul II 25. september 1988, og helligkåret av pave Frans 23. september 2015, i en seremoni i Den ubesmittede unnfangelsens nasjonalhelligdom i Washington, D.C., under pavens første besøk til USA, og dette var første gangen en helligkåringseremoni ble holdt i USA. Den hellige stols erklæring av Serra som helgen var kontroversiell blant noen av den amerikanske urbefolkningen som kritiserte Serras behandling av deres forfedre og forbant ham med undertrykkelsen av deres kultur.
Somatipion
Somatipion er en slekt av små, rødlige eller brunlige køllebiller, der mange av artene er knyttet til maur.
Utseende
Små, rødaktige eller gulaktige, blanke, fint hårete køllebiller.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er utbredt i Australia.
Hypercane
Hypercane er en hypotetisk tropisk syklon. Kerry Emanuel med flere har forslått at slike ekstreme sykloner kan dannes dersom havstemperaturen når 50°C. En slik økning kan skyldes en stor asteroide- eller kometpåvirkning, en stor undersjøisk flombasalt eller på grunn av ekstrem global oppvarming.
Lechispa
Lechispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Hypercane
Ifølge A Dictionary of Weather er hypercane en dårlig definert term. Emmanuel har etter den opprinnelige artikkelen ble publisert påvist feil i beregningene og anbefalt at det må gjøres nye beregninger.
Lechispa
Utseende
Middelsstore (ca. 6 millimeter), lange og tynne, svarte skjoldbiller. Kroppen er nesten fem ganger så lang som bred. Antennene er tynne, 11-leddete, litt lengre enn pronotum. Pronotum er avrundet firkantet, lengre enn bredt, bredest ved forkanten, dekkvingene er jevnbrede, uten utvidete sidekanter, med 10 fine punktrader.
Levevis
Både larver og voksne lever på planter og eter fra dem. Artene lever på gress i slekten Paspalum.
Utbredelse
Slekten er kjent fra Argentina.
Hypercane
Forklaring
For at en «hypercane» skal kunne oppstå, må havtemperaturen være minst 45°C. En betraktelig forskjell mellom en «hypercane» og dagens tropisk syklon er at en «hypercane» ville ha strukket seg inn i den øvre stratosfæren, mens dagens tropiske sykloner strekker seg ut i bare den nedre stratosfæren.
Om en «hypercane» hadde oppstått, ville de ha hatt vindhastigheter på over 600 km/t. Skulle en slik tropisk syklon nå frem til et land, ville den ha ødelagt alt i sin vei. Slike tropiske sykloner ville ha et trykk på under 700 hPa, noe som gir dem en enorm levetid.
De ekstreme forholdene som kreves for å skape en «hypercane», kan tenkes å produsere et system opp til størrelse med Nord-Amerika, og skape stormflod på 18 meter og et øye på nesten 300 km. Vannet kan forbli varmt nok i flere uker, slik at flere «hypercaner» blir dannet. Skyene i en «hypercane» vil nå fra 30 km til 40 km inn i stratosfæren. En slik intens tropisk syklon vil også skade jordens ozon. Vannmolekyler i stratosfæren vil reagere med ozon for å akselerere forfall til oksygen og redusere absorpsjon av ultrafiolett lys.
241 (tall)
241 (to hundre og førtien) er det naturlige tallet som kommer etter 240 og kommer før 242.
241 er et oddetall og et primtall. Det er et tvillingprimtall (to påfølgende oddetall som også er primtall) med 239.
Olav Hognestad
Olav Hognestad (født 29. august 1930 i Time) er en norsk teolog og professor ved NTNU.
Liv
Hognestads fagfelt har vært systematisk teologi (særlig hermeneutikk) og nytestamentlig bibelbitenskap. Han har blant annet utgitt en bok om sportsuttrykk og sportsbilder i Det nye testamente (Løpet og seierskransen, 1994).
Jesper Livang Simonsen
Jesper Livang Simonsen (født 16. januar 1989) er en norsk håndballspiller. Pr. 2019 spiller han for OSI Håndball i 1. Divisjon håndball for menn.
Oppvekst og tidlig karriere
Simonsen er oppvokst på Tjøme i kommunen Færder i Vestfold. Han var fra en ung alder et talent i håndball og fullførte sin videregåendeutdanning ved Sandefjord videregående skole med studiespesialisering innen toppidrett. I 2009 vant Simonsen Norgesmesterskapet for juniorer i håndball for Runar IL.
Virginiatrollhassel
Virginiatrollhassel (Hamamelis virginiana) er en busk i trollhasselfamilien fra østlige Nord-Amerika.
Jesper Livang Simonsen
Nøtterøy håndball
I 2008 signerte Simonsen for Nøtterøy Håndball og rykket opp til Eliteserien i 2011. Simonsen spilte i Eliterserien i 6 måneder før han ga seg på toppnivå grunnet skader.
Wyk
Wyk (formelt Wyk auf Föhr, frisisk: Wik, a Wik eller Bi a Wik, plattysk: De Wyk eller De Wiek, dansk: Vyk på Før) er den eneste byen på den nord-frisiske øya Föhr i Vadehavet utenfor den tyske kysten. Byen er hovedstad i kommunesammenslutningen Amt Föhr-Amrum i distriktet Nordfriesland i den tyske delstaten Schleswig-Holstein. I 2010 hadde byen et folketall på 4 421 innbyggere. Området dekker en overflate på 8 km².
Jesper Livang Simonsen
OSI Håndball
I 2015 signerte Simonsen for OSI Håndball. I 2018 rykket OSI Håndball opp til 1. Divisjon håndball for menn. Simonsen står oppført med 145 skåringer for klubben.
Virginiatrollhassel
Busken er løvfellende og blir opptil seks meter høy. Den sprer seg med rotskudd og danner tette bestander. Bladene er eggformede, 3,7–16,7 cm lange, 2,5–13 cm brede og er snaue på begge sider. Bladgrunnen er asymmetrisk og avrundet, og høstfargen er gul. Den blomstrer om høsten fra sent september til sent november, til dels etter at løvet har falt av. Blomstene dufter svakt og har gulgrønne til gule begerblad og som regel gule kronblad. Frukten er en 10–14 mm stor kapsel med to frø. Kapselen bruker et helt år på å bli moden. Når den sprekker opp, slynges frøene ut og kan havne opp til 15 m unna.
Wyk
Geografi
Wyk ligger på øya Föhrs sydøstre del. Byen består av tre bydeler: Sentrum, Boldixum og Südstrand.
Jesper Livang Simonsen
Andre meritter
Simonsen er også en habil golfspiller og står med klubbrekord på Tjøme golfklubb for den lengste driven i klubbens historie. Han har også vunnet klubbmesterskapet i 2018
Wyk
Historie
St. Nicolaikirken fra 1200-tallet er en av Wyks eldste bygninger. Kirken er bygget i romansk stil og ligger i bydelen Boldixum. I perioden 1435-1721 var Föhr delt mellom Danmark og Hertugdømmet Slesvig. Wyk og den østre delen av Föhr tillhørte den gottorpske delen av Hertugdømmet Slesvig. I Wyk sees stadig spor av den danske tiden, i form av danske foreninger og en dansk skole.
Virginiatrollhassel
Nattfly i slekta Eupsilia besøker blomstene, men de viktigste pollinatorene er tovinger, spesielt hærmygg, og små bier.
Wyk
Historie
I 1706 fikk Wyk status som kjøpstad. I 1819 ble det anlagt et sjøbad i Wyk, som dermed er Schleswig-Holsteins eldste badeby. I årene 1842–1847 var kong Kristian VIII av Danmark flere ganger gjest i Wyk, og i 1844 var også den danske forfatteren H.C. Andersen i Wyk på badeferie. På denne tid tok turismen fart, og antallet badegjester økte. I 1910 fikk Wyk byrettigheter.
Virginiatrollhassel
Virginiatrollhassel vokser som undervegetasjon i ulike skogtyper. Den er utbredt fra de canadiske provinsene Nova Scotia, New Brunswick, Ontario og Québec sørover til golfkysten og fra atlanterhavskysten til Minnesota, Iowa, Missouri, østlige Oklahoma og østlige Texas. Det er en viss geografisk variasjon i blomster og bladverk, men Flora of North America deler ikke arten i underarter eller variteter.
Wyk
Næringsliv
Den viktigste næringen i Wyk er turismen. På begynnelsen av 2000-tallet hadde Wyk drøyt 46 000 badegjester hvert år.
Staden har fergeforbindelse både med Dagebüll på fastlandet, og med naboøya Amrum.
Virginiatrollhassel
Indianerne brukte uttrekk av blader og bark mot hudproblemer og andre plager. Nybyggerne lærte av dette, og produksjon av ekstraktet har hatt en viss økonomisk betydning. Utrekket brukes fortsatt blant annet i kosmetikk. Greinene er ofte blitt brukt som ønskekvister. Virginiatrollhassel plantes av og til som prydbusk. Den har ikke så oppsiktsvekkende blomstring som andre trollhasselarter, men er lett å formere og brukes ofte som podestamme for de andre sortene. I Norge kan den dyrkes i lavlandet i Sør-Norge og langs kysten til Nordland (herdighetssone 4).
Hans Johnsrud
Hans Johnsrud (født 1. juni 1888 i Norderhov, død 26. desember 1967) var fotograf på Notodden.
Han var sønn av gårdbruker Ole Amundsen Johnsrud og Berthe Marie Heggen. I 1914 ble han gift med Anna Rørkoll, datter av Lise og Antoni Rørkoll. De fikk en sønn og tre døtre.
Typhlopinus
Utseende
Små (ca. 3-4 millimeter), avlange, mørke kortvinger. Kroppen er litt flattrykt, fint punktert. Hodet er litt smalere enn pronotum og har middelsstore, litt utstående fasettøyne, antennene er lange og tynne. Pronotum har buede sider. Dekkvingene er middels lange, jevnbrede, noe bredere enn pronotum.
Utbredelse
Slekten forekommer i Afrika (Gabon, Rwanda).
Hans Johnsrud
Læretid i tre år fra 1904 i Larvik og i Sandefjord hos Lauritz L. Bryn. Etter læretiden dro han til fotograf Adolf Johansen på Hønefoss. I København 1909-10 og Berlin 1911-12. Flere kurs ved Statens Tekn. Inst. I 1915 overtok han etter fotograf Jørgensen på Notodden den forretningen han hadde overtatt (i 1914) etter fotograf Johan Wangberg, som igjen hadde overtatt den (i 1902) etter Heinrich Louis Sophus Kørner, som kom til Notodden ca. 1891. Han drev firmaet på hevd. Ca. 1950 begynte datteren Ragne Johnsrud sammen med faren og overtok firmaet etter hans død i 1967. I 1971 overlot hun forretningen til Thomas Bryn.
Johnsrud hadde div. tillitsverv i fotografenes organisasjoner, var bl.a. formann i Norges Fotografforbund i 4 år, ble æresmedlem i 1960. Deltok i mange utstillinger, bl. a. i The pictorial Photographers of Americas utstilling «The biggest in the world» i 1923 som en av 251 utstillere. Hadde 2 gullmedaljer, 1 sølvmedalje og l.pris. Friluftsmann. Johnsrud hadde mange oppdrag for Norsk Hydro på Notodden.
Parentispa
Parentispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
NM i landeveissykling 1936
Norgesmesterskapet i landeveissykling 1936 ble arrangert i Arendal (30 km) og Oslo (100 km).
Kongepokalen ble vunnet av Leif Ekås.
Parentispa
Utseende
Middelsstore (4,7 - 6,2 millimeter), avlange, svarte skjoldbiller, dekkvingene gjerne med gule tegninger. Kroppen er nesten fire ganger så lang som bred. Antennene er tynne, 11-leddete, litt lengre enn pronotum. Pronotum er avrundet firkantet, så langt som bredt, dekkvingene er jevnbrede, uten utvidete sidekanter, med 10 fine punktrader.
NM i landeveissykling 1936
30 km tempo
Sted: Arendal Dato: 24. mai
100 km tempo
Sted: Oslo Dato: 12. juli
Parentispa
Levevis
Både larver og voksne lever på planter og eter fra dem. Artene lever på palmer, særlig oljepalme.
Utbredelse
Slekten er kjent fra Belize i nord til Brasil i sør.
NM i landeveissykling 1935
Norgesmesterskapet i landeveissykling 1935 ble arrangert i Oslo (30 km) og Bergen (100 km).
Kongepokalen ble vunnet av Ragnvald Martinsen.
30 km tempo
Sted: Oslo Dato: 12. mai
100 km tempo
Sted: Bergen Dato: 7. juli
Pavel Fraenkl
Biografi
Fraenkl ble født i Hradec Králové som da lå i Østerrike-Ungarn, i området som senere ble Tsjekkoslovakia og som i dag er Tsjekkia. Han flyktet fra Brno, der han var dosent i tsjekkisk litteratur, til Norge i 1939. Gjennom professor Harald Schjelderup fikk han bistand av Odd Eidem og Leo Eitinger i Nansen-hjelpen til å flykte fra Tsjekkoslovakia etter den tyske okkupasjonen av resten av Bøhmen og Mähren. Norge hadde på denne tiden visumtvang for personer med tsjekkoslovakisk pass og norske myndigheter hadde begrenset innreise til en kvote på 200 flyktninger.
Fraenkl kom til Oslo i januar 1940, og ble gjesteforeleser ved universitetet. Han holdt blant en forelesning den 8. april om Ibsen og tsjekkisk åndsliv, med Halvdan Koht som tilhører.
I 1942 lå han i dekning ved Kongsvinger og planla flukt til Sverige, men ble arrestert (trolig etter å ha blitt angitt) kort tid før den planlagte grensekrysningen. Han ble internert på Grini 4. august 1942, og deportert til Sachsenhausen 29. januar 1944. Fraenkl ble overført til Auschwitz og utsatt for medisinske eksperimenter. Han ble etterlatt i Auschwitz da tyske styrker flyktet fra fremrykkende sovjetiske styrker i slutten av januar 1945. Etter frigjøringen av Auschwitz gikk han til fots til Kraków, der han søkte tilflukt i et kloster. Fraenkl var én av de 30 jødene som hadde blitt deportert fra Norge under andre verdenskrig og som overlevde. Foreldrene hans døde i Auschwitz. Etter krigen ble Pavel Fraenkl norsk statsborger. I 1965 ble han dosent i teatervitenskap ved Universitetet i Oslo; i 1974 ble han landets første professor i teatervitenskap. Han hadde doktorgrad fra Karlsuniversitetet i Praha med en avhandling om filosofen Thomas Masaryk. Som lærer og forsker var han sentral i oppbyggingen av faget teatervitenskap i Norge. Fraenkls vitenskapelige hovedverker på norsk er «Ibsens vei til drama» og en bok om August Strindbergs dramatiske billedfantasi.
Fraenkl døde som katolikk.
Caroline Colditz
Caroline Emilie Colditz (1856–1924) var en norsk fotograf. På den første fotografutstillingen i Christiania i 1900 stilte hun ut «Snebilleder og Friluftsbilleder samt Interiørbilleder».
Ved folketellingen 1900 bodde hun i Munkedamsveien 5, i tellingene for 1910 og 1923 er hun registrert som fotograf i Munkedamsveien 13. Firmaet ble i 1924 overtatt av Jenny Svang.
Afrikamesterskapet i friidrett 2014 – 100 meter kvinner
Øvelsen 100 meter kvinner ved Afrikamesterskapet i friidrett 2014 ble avholdt den 10.–11. august på Stade de Marrakech.
Forsøksheat
Kvalifisering: De tre første i hvert heat (Q) og de fire raskeste ellers (q) kvalifisert for semifinaler.
Vind: Heat 1: -0,3 m/s, Heat 2: -0,2 m/s, Heat 3: -0,5 m/s, Heat 4: +0,8 m/s
Semifinaler
Kvalifisering: De tre første i hver semifinale (Q) og de to raskeste ellers (q) kvalifisert for finalen.
Vind: Heat 1: -0,3 m/s, Heat 2: +1,2 m/s
Finale
Vind: -1,4 m/s
NM i landeveissykling 1934
Kongepokalen ble vunnet av Ragnvald Martinsen.
100 km tempo
Sted: Hønefoss Dato: 1. juli
Rosjtsjinskij (Samara oblast)
Rosjtsjinskij (russisk: Ро́щинский) er en bymessig bosetning i Volzjskij-distriktet i Samara oblast i Russland. Befolkningen var 11 920 ved folketellingen i 2010, mot 12 878 i 2002.
Paran-ørkenen
Paran-ørkenen, Paran-fjellet, eller bare Paran, også skrevet Faran, er et område nevnt i Det gamle testamente og Den hebraiske bibel. Området er nevnt som et av stedene israelittene befant seg i deres førti år med ørkenvandring etter utvandringen fra Egypt, samt også Ismaels hjem og et tilfluktssted for David.
NM i landeveissykling 1934
30 km tempo
Sted: Stavanger Dato: 9. september
Rosjtsjinskij (Samara oblast)
Historie
De militære garnisonene ble innlemmet som en garnisonsby, og ble kalt Rosjtsjinskij 29. juni 1999. Navnet ble offisielt godkjent av den føderale regjeringen den 5. juni 2000.
Åsunden (Västra Götaland)
Åsunden er en innsjø ved Ulricehamn i Västra Götaland i Sverige. Innsjøen består av Övre Åsunden og Yttre Åsunden, med Fästeredssund i mellom.
Det største innløpet er i nordenden av Övre Åsunden med elva Ättran, som fortsetter ut på vestsiden av Yttre Åsunden.
I sommersesongen går det turistbåt på sjøen. Det er også flere småbåthavner ved sjøen.
Her finnes en rekke fiskeslag, blant annet abbor, gjedde, gjørs, lake, sik, ørret og ål. Fiske er tillatt mot å kjøpe fiskekort.
Paran-ørkenen
I arabisk tradisjon har området ofte blitt identifisert med en del av Hedsjas, rundt Mekka, knyttet til Ismael og Abraham.
Paran-ørkenen i Bibelen
Paran-ørkenen er der Ismael vokser opp, etter at Abraham sender hans mor Hagar ut i ørkenen med unge Ismael. Hagar går seg vill i ørkenen ved Beer-Sjeba, men Guds engel roper til Hagar og hjelper henne finne vann til sønnen. Deretter vokser han opp i ørkenen som bueskytter, og boende i Paran henter moren Haran ham en kone fra Egypt.
I Første Mosebok nevnes et El-Paran som en avgrensing på kong Kedor-Laomer sin seier over horittene, et av folkene som hadde gjort opprør mot ham. Det fortelles at Kedor-Laomer, Elams konge, slo «horittene i Se'ir-fjellene helt til El-Paran, som ligger like ved ørkenen.»
Paran nevnes senere i Fjerde Mosebok som et sted hvor israelittene midlertidig bosatte seg i løpet av utvandringen: «I det andre året, på den tjuende dagen i den andre måneden, løftet skyen seg fra vitnesbyrdets bolig. Da brøt israelittene opp fra Sinai-ørkenen og dro videre i dagsmarsjer. Og skyen stanset i Paran-ørkenen.» Paran-ørkenen nevnes igjen i Fjerde Mosebok som et sted der folket slår leir i etter å ha brutt opp fra Haserot, etter Mirjams syv dager lange utestengelse fra leiren var omme. Fra ørkenen sender også Moses «én mann for hver av fedrenes stammer» etter Guds ord, «for å utforske Kanaan-landet» som Gud ville gi til israelittene. Da de kommer tilbake etter førti dager med utforsking av Kanaan, ankommer de «Moses og Aron og hele Israels menighet i Kadesj i Paran-ørkenen», hvor de avgir rapport og viser frukten de bringer tilbake fra landet.
Verdenscupen i alpint 2021/22 — Storslalåm menn — Méribel
Storslalåm for menn under avslutningen av Verdenscupen i alpint 2021/22. Ble arrangert i Méribel den 19 mars 2022. Her fikk kun de beste i verdenscupen i slalåm stille, samt de med mer enn 400 poeng totalt i verdenscupen og Juniorverdensmesteren. Kun de 15 beste fikk verdenscuppoeng.
Paran-ørkenen
Paran-ørkenen i Bibelen
I Femte Mosebok nevnes Paran i bokens første ord, i sammenheng med beliggenheten til en tale holdt av Moses om Herrens løfte: Det var i ørkenen på Arabasletten, rett imot Suf, mellom Paran og Tofel, Laban, Haserot og Di-Sahab, elleve dagsreiser fra Horeb på veien over Se'ir-fjellene til Kadesj-Barnea. Paran nevnes også senere i boken, i Moses velsignelse av Israel før hans død: «Herren kom fra Sinai, fra Se'ir strålte han fram for dem. I lysglans kom han fra Paran-fjellet med titusener av hellige, som strømmet fram på hans høyre side.»
I Første Samuelsbok er Paran-ørkenen et sted David oppholder seg, etter å ha dratt dit etter sørgehøytiden for Samuel. Fra Paran-ørkenen sender David sine menn til rikmannen Nabal i Karmel, og etter et fornærmende svar på Davids forespørsel drar David med sine menn bevæpnet mot Nabal. Nabals kone, Abigajil, samler derimot gaver i form av mat og drikke til David, og drar med sine tjenestegutter til ham for å stanse blodbadet.
I Kongeboken nevnes det at da Hadad og noen edomitter flyktet fra Edom til Egypt, passerte han Midjan og Paran på veien. I Paran «fikk de med seg noen menn og kom så til Egypt, til farao, kongen i landet.» Paran blir også nevnt i en bønn av profeten Habakkuk i boken Habakkuk: «Gud kommer fra Teman, Den hellige fra Paran-fjellet. Hans herlighet dekker himmelen, og lovsang til ham fyller jorden.»
Paran i islamsk og arabisk tradisjon
For arabere, særlig muslimer, er det å knytte Paran til Mekka avgjørende for selve eksistensen av islam som religion. Den arabiske geografen Al-Muqaddasi nevnte i sitt verk at Rødehavet grener av til to «ved al-Hijaz' ytterpunkt nær et sted kalt Faran».
Paran-ørkenen tolkes også som Hedsjas i en gammel arabisk oversettelse av Den samaritanske Pentatevken. Da den i 1851 ble oversatt til engelsk ble det funnet en fotnote hvor denne tolkningen gjøres.
Navnet «Paran» eller «Faran» har ofte blitt brukt til å referere spesifikt til ørken- og fjellområdene nær Mekkas beliggenhet. I sin bok Sifat Jazirat ul-Arab («Den arabiske halvøys geografi») skriver al-Hamdani at Paran-fjellene rundt Mekka var navngitt etter Paran, sønn av Amalek. I sin bok Kitab al-Ansab skriver ʻAbd al-Karīm ibn Muḥammad al- Samʻānī også at etternavnet Farani kommer av Faran-fjellene nær Mekka i Hedsjas. Ifølge Wahb ibn Munabbih fantes det en Tal Faran («Faran-åsen») i utkanten av Mekka, slik nevnt i hans bok Kitab al-Tijan, en før-islamsk arabisk folklore-samling. Ibn Munabbih foreslår videre en identifisering for Tal Faran som «de to rømlingenes haug», et sted hvor Jurhum-stammen fant Hagar og Ismael og tok dem for rømlinger.
Beliggenhet
Det vites ikke sikkert hvor Paran-ørkenen har sin beliggenhet. Ørkenen assosieres ofte med Sinai-fjellet i Egypt, og det er noen tegn på at den kan opprinnelig ha referert til sørdelen av Sinai-halvøya.
Ptolemaios identifiserte Wadi Feiran som Paran.
Både Eusebius (i sitt verk Onomastikon, en bibelordbok) og Hieronymus skrev at Paran var en by i Paran-ørkenen, i Arabia Deserta (bortenfor Arabia Nabataea), sørøst for Eilat Faran. Onomastikon, under oppslagsordet Faran, skriver: «(Nå) en by bortenfor Arabia tilstøtende sarasenernes ørken [som vandrer i ørkenen] hvorgjennom Israels barn reiste da de hadde brutt opp fra Sinai. Liggende (sier vi) forbi Arabia på sørsiden, tre dagers reise østafor Aila (i Paran-ørkenen) hvor Skriften stadfester at Ismael bodde, hvorav ismaelittene. Vi leser også at (kong) Khodollagomor slo ned de i 'Faran som er i ørkenen'.»
Kai Feinberg
Kai Samuel Josef Feinberg (født 23. desember 1921 i Kristiania, død 16. august 1995 i Oslo) var en norsk forretningsmann, og overlevende fra utryddelsesleiren Auschwitz.
Bakgrunn og virke
Foreldrene var Elias Feinberg (1894-1943) og Clara Oster (1885-1942). Hans besteforeldre innvandret fra Litauen i det daværende russiske keiserdømmet og bestefaren var en av de første forstanderne ved den jødiske menigheten i Oslo. Kai Feinberg var en av de omkring 30 som overlevde deportasjonen av de norske jødene til Auschwitz.
Etter krigen arbeidet han i firmaet Bergmetall AS hvor han etter hvert avanserte. Feinberg medvirket til gjenoppbygging av det mosaiske trossamfunn i Oslo etter krigen og var forstander og formann der fra 1976 til 1988. Feinberg var vertskap for Menachem Begin i forbindelse med fredsprisen i 1978. . Feinberg er morfaren til advokat og partner Emanuel Feinberg. Feinbergs datter, Lynn Claire Feinberg, er religionshistoriker og rabbiner.
Andre verdenskrig
Quisling-regimets statspoliti gjennomførte massearrestasjonene av jødiske menn i Oslo fra tidlig morgen 26. oktober 1942. Feinberg meldte seg 26. oktober 1942 hos politiet i Kirkeveien 23 etter at Gestapo hadde truet med å arrestere søsteren Rakel i stedet. Pengene han hadde på seg ble beslaglagt og han ble sendt videre til Berg fangeleir i Vestfold. Den norske hirden sto for vaktholdet. Fangene der arbeidet blant annet med oppbygging av leiren. Faren var formann for den Jødiske hjelpeforeningen og ville heller ikke flykte til Sverige fordi det kunne gjøre Kais situasjon vanskeligere. Feinberg ble 26. november 1942 deportert til Auschwitz sammen med de fleste andre jøder som befant seg i Norge. Ved ankomst ble moren og de mindre søskene skilt fra (og sendt i gasskammeret sammen med 346 andre jøder fra Norge - likene ble brent under åpen himmel). Kai og faren ble sendt til Birkenau i Auschwitz-komplekset, deretter til Buna (også kalt Monowitz), en arbeidsleir for IG Farben.
Feinberg ble tatovert med fangenummeret 79108. I januar 1943 døde faren Elias etter omfattende mishandling av vaktene. Våren og sommeren 1943 var Feinberg så svak (av underernæring og sykdom) at han var på nippet til å bli sendt i gasskammeret. Sommeren 1943 kom legen Leo Eitinger til sykestua der Feinberg var. Nordmannen Nathan Fein var også i leiren. I leiren møtte Feinberg en gang leirsjefen Rudolf Höss hans 7-8 år gamle datter som spanderte iskrem på Feinberg. Vinteren 1943-1944 fikk de litt bedre behandling i form av mat og klær (trolig for å holde opp arbeidskapasiteten). I mai 1944 merket Feinberg at det ble transport inn fanger i et større tempo og at krematoriene ikke hadde nok kapasitet, slik at likene ble brent på store bål utendørs. Høsten 1944 kom det fem-seks ikke-jødiske nordmenn til Auschwitz fra Majdanek, disse fikk Rød Kors-pakker med mat som de delte med Nathan Fein og Kai Feinberg.
Da Feinberg skulle evakueres i slutten av januar 1945 ble han stanset av den rumenske legen Steinberg som ga ham et slag i ansiktet så han svimte av. Feinberg veide på denne tiden omkring 40 kg av normalt 75 kg. SS hadde trolig planer om å drepe alle fangene som ikke var evakuert, men på grunn av uventet rask sovjetisk fremrykning rømte SS fra leiren i panikk 25. januar. Han ble etterlatt på sykestuen sammen med 800 andre da Auschwitz ble evakuert i slutten av januar 1945 og ble funnet av sovjetiske soldater som inntok leiren 27. januar. Han var vitne til at SS forsøkte å sprenge gasskamrene og krematoriene for å skjule sporene. Han var også vitne til at noen få gjenværende SS-menn ble henrettet av de sovjetiske soldatene. Feinberg ble værende i Auschwitz til april og tok seg da gjennom Polen, Tsjekkoslovakia, Ungarn og Romania til Bucurest og den svenske ambassaden der. I Romania arbeidet han for en organisasjon som hjalp overlevende fra konsentrasjonsleirene. I Roma arbeidet han i Vatikanet med å klarlegge hva som hadde skjedd med navngitte jøder. Der hadde han også en halvtimes privat audiens med pave Pius den 12 der han fortalte om sine opplevelser. Da han senere fikk høre om pavens unnvikende holdning overfor nazistene og fascistene, angret han på audiensen. I Basel ble han engasjert av en norsk hjelpeorganisasjon, Norwegian Relief Committee, til å lede en kolonne lastebiler med matforsyninger. Sjåførene var tyske krigsfanger. Feinberg reiste fra Romania og gjennom Italia, Sveits og Tyskland, og kom tilbake til Norge 27. oktober 1945, familiens leilighet var da tatt i bruk av andre som flyttet ut på dagen da Feinberg viste seg. Han var den eneste i familien som overlevde.
Han var vitne ved Nürnbergprosessen. I 1946 ga han en rettslig forklaring til norske myndigheter om det som hadde skjedd og han vitnet i saken mot Wilhelm Wagner.
385. artilleribrigade
385. artilleribrigade (russisk: 385-я гвардейская артиллерийская Одесская Краснознамённая, ордена Богдана Хмельницкого бригада) er en artilleribrigade i det russiske forsvaret som er underlagt 2. kombinerte armé. Brigaden er forlagt til Totskoje. Hovedvåpenet er 2S19 Msta.
Lotte Feder
Lotte Feder (født Marcussen 22. oktober 1965 i Aalborg i Danmark ) er en dansk sanger som representerte Danmark i Eurovision Song Contest 1992 sammen med Kenny Lübcke og sangen «Alt det som ingen ser».
Bakgrunn
Lotte Feder startet musikkarrieren som sanger i Mellervang skolekor i hjembyen Aalborg. Mellervang var et av mange skolekor i Danmark som spilte inn album i 1980-årene. Kordirigent Niels Drevsholt startet senere opp popgruppen Snapshot sammen med to av korsangerne –  Lotte Marcussen og Bodil Agerscou. Snapshot rakk å spille inn fem album, men er i Danmark mest kjent for sangene «Gir' du et knus?» og «A la carte», begge kjent fra Dansk Melodi Grand Prix. Gruppen gjorde også suksess med «Made in Hong Kong» og «Hej smukke».
I 1992 vant Fedrer, da under navnet Lotte Nilsson, Dansk Melodi Grand Prix sammen med Kenny Lübcke. Med låten «Alt det som ingen ser» representerte duoen Danmark i Eurovision Song Contest i Malmö, der de endte på en tolvteplass. Sangen handlet om utroskap, noe som skapte kontroverser blant kristne i Danmark. En prest på Jylland mente sangen hevdet at utroskap er i orden.
Utover i 1990-årene laget Feder barne-tv for TvDanmark sammen med Søren Thorup i programmet Børnekanalen, senere Milkshake. Hun har også jobbet for TV2-showet Grib Mikrofonen.
Privatliv
Hun skiftet etternavn fra Marcussen til Nilsson da hun giftet seg med sangeren Henrik Nilsson. Paret skilte seg, og hun byttet siden etternavn til Feder.
Feder er utdannet barnehagelærer, men startet senere opp nettbutikken Snoopington, som solgte tøy til barn. Hun måtte senere selge butikken og har blant annet jobbet som rengjører på flyplassen Kastrup i København.
Peder Østmoe
Han reiste fjorten år gammel til Kristiania, hvor han delvis gikk i lære, og delvis var elev ved «Handelsinstituttet». I 1880 flyttet han til Elverum og startet egen forretning. I 1889 etablerte han seg med egen forretningsgård i krysset Trysilveien/Strandbygdsveien - det som senere ble hetende Østmoehjørnet. Denne butikken beskrives i 1909 som «det mest allsidige forretning i landet – og kanskje den største utenom byerne.»
Østmoe tok initiativ til Elverum Næringsdrivendes forening i 1907, og var foreningens formann 1908–10. Han satt også i det første arbeidsutvalget for Elverum leirs bygningskommune fra 1898. Som ordfører deltok han også i diskusjonene omkring Trysilbanens trasé. Han var styreformann i Elverum e-verk i 1918. Han deltok på Venstres representantskapsmøte i 1906, som representant for Sør-Østerdal.
NM i landeveissykling 1933
Norgesmesterskapet i landeveissykling 1933 ble arrangert i Tønsberg (30 km) og Trondheim (100 km).
Kongepokalen ble vunnet av Ragnvald Martinsen.
30 km tempo
Sted: Tønsberg Dato: 21. mai
100 km tempo
Sted: Trondheim Dato: 30. juli
Cissidium
Cissidium er en slekt av bittesmå biller som høre til familien fjærvinger (Ptiliidae).
Utseende
Knøttsmå (gjerne ca. 0,5 millimeter), avlange, blanke, brunlig fjærvinger. Oversiden er spredt hårete og nokså grovt punktert. Antennene er forholdsvis lange og tynne, gjerne nesten så lange som kroppen, de tre ytterste leddene danner en avlang klubbe, det to innerste er korte og tykke, leddene imellom (5-6) svært tynne. Pornotum er rundet, oftest litt smalere enn de rundede dekkvingene, som dekker hele eller nesten hele bakkroppen.
Levevis
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter.
Utbredelse
Slekten ser ut til å være utbredt over det meste av Jorda, men ikke i de kalde områdene.
Gigarthrus
Gigarthrus er en slekt av biller som hører til familien kortvinger (Staphylinidae).
Utseende
Små (2-5 millimeter), langstrakte, jevnbrede kortvinger, som oftest brunlige. Ellers kan de varierer en del i utseende og ligner ofte på andre underfamilier, særlig tannkortvinger (Oxytelinae). Noen arter er påfallende flate. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne. Noen arter har hornlignende utvekster i pannen. Hos en del arter har kroppen markerte lengderibber. Pronotum er forholdsvis smalt og kan være sylindrisk eller mer eller mindre hjerteformet. Dekkvingene er temmelig korte, bakkroppen lang og smal, sylindrisk til avflatet. Beina er temmelig korte.
Levevis
I alle fall noen arter lever under barken på døde trær. Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.
Utbredelse
Slekten lever i Afrika.
Jill Holterman
Jill Holterman (født 11. september 1991 i Zaandam) er en nederlandsk friidrettsutøver som konkurrerer i langdistanseløp og maraton.
Jill Holterman kvalifiserte seg til Sommer-OL 2020 18. april 2021 i Marathon van Enschede med personlig rekord på 2.28.18. Hun representerte derfor seinere på året landet sitt under Sommer-OL 2020 i Tokyo, der hun ble nummer 63 i maratonløpet.
Moritz Nachtstern
Moritz Nachtstern (født 11. november 1902 i Warszawa, død 11. desember 1969 i Norge) var en norsk typograf. Han var en av de omkring 30 jødene som overlevde deportasjon fra Norge til konsentrasjonsleirer på kontinentet. Familien flyttet fra Polen til Norge i 1907, han ble værende i Norge mens resten av familien senere flyttet videre til USA. Høsten 1942 vurderte han å flykte til Sverige. 26. oktober 1942 ble han internert og 26. november sendt med DS «Donau» sammen med over 500 andre jøder. Nachtstern ble først sendt til Auschwitz, deretter overført til Sachsenhausen sammen med andre typografer. I Sachsenhausen fikk han og de andre grafikerne i oppdrag å lage falske pundsedler som skulle brukes til å ødelegge Storbritannias økonomi («Operasjon Bernhard»). Da allierte styrker nærmet seg, ble seddelpressen og fangene som arbeidet der, først flyttet til Mauthausen, så til Redl-Zipf.
Mont-Dore
Mont-Dore kan vise til:
Moritz Nachtstern
I mai 1945 ble Nacthstern og medfanger flyttet til konsentrasjonsleiren Ebensee, der vaktholdet raskt gikk i oppløsning og var forsvunnet da amerikanske styrker nådde frem. Han fikk skyss med fly nordover og kom hjem til Norge i juni 1945. Arbeidet som falskmynter reddet trolig livet hans. Etter krigen gikk han tilbake til arbeidet som typograf i Norge.
Langrenn under Vinter-OL 2022 – 10 kilometer klassisk kvinner
10 kilometer klassisk for kvinner i langrenn under Vinter-OL 2022 fant sted den 10. februar 2022 i Kuyangshu langrenn- og skiskytterarena i Zhangjiakou utenfor Beijing.
Resultater
Øvelsen startet kl. 15:00.
Marko Škop
Marko Škop (født 25. juni 1974) er en slovakisk filmregissør, manusforfatter, dokumentarist og filmprodusent. Han studerte ved Comenius University i Bratislava (FiFUK i 1991-1996) og senere ved Academy of Music Arts i Bratislava (VŠMU 1997-2001).
Han debuterte med dokumentarfilmen Iné svety  (Other Worlds) i år 2006. I 2015 debuterte Marko Škop med sin første spillefilm, Eva Nová. Blant hans mest kjente dokumentarfilmer er Osadné og Iné svety (Other Worlds).
240 (tall)
240 (to hundre og førti) er det naturlige tallet som kommer etter 239 og før 241. Det er et partall og et sammensatt tall med flere divisorer enn noe tall under det. Det er også et semiperfekt tall fordi summen av enkelte av divisorene, som 12 + 48 + 60 + 120, er lik 240.
GNOME Software
GNOME Software er GNOMEs front-end til daemonen PackageKit, som i seg selv er front-end til flere pakkesystemer. Den er ment for programvare-installering og oppdatering. Den støtter RPM Package Manager og DEB. Den er skrevet i C og ble introdusert i GNOME 3.10.
GNOME Software gjør bruk av AppData for å presentere programvare.
950. rakettkasterregiment
950. rakettkasterregiment er et regiment i det russiske forsvaret som er underlagt 2. kombinerte armé og skal gi ildstøtte til denne arméen. Regimentet er forlagt til Totskoje og har 24 x 9P140 URAGAN rakettkastere som hovedvåpen.
NM i svømming kortbane 2007
NM i svømming kortbane 2007 ble arrangert i Asker 1.-4. mars 2007. Arrangør var Asker Svømmeklubb.
Weiseispa
Weiseispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Små (3,5 - 4 millimeter), ovale, svarte skjoldbiller, undersiden gulbrunlig. Dekkvingene kan ha røde tegninger. Kroppen er 1,5 - 1,8 ganger så lang som bred. Antennene er tynne, 11-leddete, omtren halvparten så lange som kroppen. Pronotum er avrundet firkantet, så langt som bredt, dekkvingene er jevnbrede, uten utvidete sidekanter, med 10 fine punktrader.
Levevis
Både larver og voksne lever på planter og eter fra dem. Artene lever på arter i slekten Heliconia.
Utbredelse
Slekten er kjent fra Colombia i nord til Bolivia i sør.
Afrikamesterskapet i friidrett 2014 – Spydkast menn
Øvelsen Spydkast menn ved Afrikamesterskapet i friidrett 2014 ble avholdt på Stade de Marrakech den 14. august.
Lyrosoma
Lyrosoma er en artsfattig slekt av sumpbiller.
Utseende
Middelsstore (ca. 5 millimeter), avlange og nokså langbeinte, mørke biller med noe metallisk glans. Antennene er lange og tynne, hodet bredt rundet med små fasettøyne, pronotum er hjerteformet, omtrent så bredt som langt, smalere enn dekkvingene. Disse er litt pæreformede med fine punktatriper. Beina er gjerne rødlige.
Levevis
Disse artene lever i fjæra, der de kan finnes under steiner, under oppskylte alger, og på ulike slags åtsler, også i reirene til sjøfugler.
Utbredelse
Slekten er utbredt langs det nordluge Stillehavet i Alaska, Russland, Japan og Korea.
Systematisk inndeling
Man har tidligere regnet med flere arter i denne slekten, men disse er nå synonymisert slik at det står bare to igjen
NM i landeveissykling 1932
Norgesmesterskapet i landeveissykling 1933 ble arrangert i Fenstad (30 km) og Sarpsborg (100 km).
Kongepokalen ble vunnet av Ragnar Johansen.
30 km tempo
Sted: Fenstad Dato: 5. juni
100 km tempo
Sted: Sarpsborg Dato: 10. juli
Kaféteater
Kaféteater, fransk café-théatre, har ikke én presis definisjon. Begrepet brukes både om et teater der det er mulig å innta mat eller drikke, og om en kafé eller et annet serveringssted der det oppføres forestillinger som ikke krever mye teknisk utstyr eller et stort ensemble. Det inntas ikke nødvendigvis mat eller drikke under selve forestillingen. Pierre Merle skriver i sin bok Le café-théâtre at kaféteater defineres helt forskjellig avhengig av hvem du spør: Teater på sidelinjen; ukonvensjonelt eller antikonvensjonelt teater; «venne-teater»; uttestingssted for nye skuespillere; et teater som ikke har vokst – eller rett og slett en annen måte å spille teater på.
Det første kaféteatret som ble registrert med dette som del av navnet, var Le Royal i Paris, som ble åpnet av Bernard da Costa i 1966. Fem år tidligere hadde M. Alezra åpnet La Vieille Grille, også i Paris. Dette var en kafé som presenterte poesi og sang, men Alezra brukte ikke begrepet kaféteater om sitt etablissement. Da Costa understreker i sin bok Histoire du café-théâtre at Le Royal var først ute, og viser til offisielle kilder for å bevise dette.
Etter at Le Royal åpnet, fulgte andre etter, i Paris, ellers i Frankrike og i andre land. Ofte var det eksisterende kaféer som la forholdene til rette for enkle forestillinger eller monologer. Per 1999 var det rundt 30 kaféteatre i Paris, og 80 totalt i Frankrike. Opptredener i kaféer og andre bevertningssteder har eksistert i flere hundre år, på middelalderens vertshus, i filosofenes kaféer på 1700-tallet og i kroene på 1800-tallet. Paul Fournel, som har forsket på Guignol-teater, mener at både konseptet og begrepet café-théâtre oppsto i Lyon da det første permanente Guignol-teatret åpnet der i Café du Caveau i 1836.
Det nye med 1900-tallets kaféteatre, var at de ble steder der ukjente dramatikere fikk oppført sine stykker; steder for skuespillere som ville utfordre institusjonsteatrene, og en scene for moderne teater.
Kaféteater er ikke en ny dramatisk sjanger og det brukes ikke ny og original sceneteknikk eller spesielle lokaler. Scenene i kaféene er som oftest små, og begrenser antall skuespillere. Kafélokalene, med plass til kanskje 50–100 tilskuere gir en svært nær kontakt mellom publikum og skuespillerne. Den mest slående dramatiske nyvinningen er komiske eller absurde monologer.
Neolispinus
Neolispinus er en slekt av biller som hører til familien kortvinger (Staphylinidae).
Utseende
Små (2-5 millimeter), langstrakte, jevnbrede, blanke, brunrøde til svarte kortvinger. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne. Pronotum og dekkvinger har opphøyde lengderibber.